Vedenie

29.05.2019

**Grantová schéma na podporu excelentných tímov mladých výskumníkov – vyhodnotenie výzvy**

Predkladá: **prof. Ing. Ján Szolgay, PhD.**

 prorektor

Vypracoval: **Ing. Miroslav Mihalik**

Útvar vedy a medzinárodnej vedeckotechnickej spolupráce

Zdôvodnenie: V súlade s plánom hlavných úloh.

Návrh uznesenia: Vedenie STU berie na vedomie predložený materiál

1. bez pripomienok
2. s pripomienkami

Grantová schéma na podporu excelentných tímov mladých výskumníkov v roku 2019 poskytne podporu mladým vedcom piaty krát. V tomto roku sa do programu zapojilo 6 fakúlt (Stavebná fakulta ako spoluriešiteľ). Novinkou a zároveň podmienkou tohto ročnej výzvy bola medzi fakultná spolupráca.

Spolu bolo podaných 19 projektov o 8 projektov menej ako rok predtým. Hodnotitelia boli zo všetkých fakúlt a nehodnotili návrhy projektov z vlastnej fakulty.

Najviac hlavných riešiteľov bolo z FCHPT 9, nasledovali MTF 5 a SjF 3 a po jednom FEI a FIIT.

Maximálna suma žiadaná na projekt je 5 000,- € bez tematického zamerania a 7 000,-€, ak projekt rieši výskum zameraný na liečenie životohrozujúcich chorôb.

Navrhnutých na financovanie je v poradí prvých 9 projektov, uvedených v priloženej tabuľke. V návrhu na financovanie má šesť projektov Fakulta chemickej a potravinárskej technológie a po jednom Fakulta elektrotechniky a informatiky a Fakulty informatiky a informačných technológií a Materialovotechnologická fakulta. Strojnícka a Stavebná fakulta participuje na programe ako spoluriešiteľ vybraných projektov.

**Poradie projektov navrhnutých na financovanie v rámci Grantovej schémy na podporu excelentných tímov mladých výskumníkov - 2019**

|  |  |  |  |  |  |  |
| --- | --- | --- | --- | --- | --- | --- |
| **P.č.** | **NÁZOV PROJEKTU** | **AKRONYM** | **ZODPOVEDNÝ RIEŠITEĽ** | **Fakulty** | **Navrhované finacovanie** | **Hodnotenie** |
| **1** | **Biologicky aktívne látky rakytníka rešetliakovéhoa ich aplikácia v potravinách** | BioPotraviny | Ing. Zuzana Burčová | FCHPT-SjF | 5 000 € | 1,00 |
| **2** | **Vývoj nových analytických postupov na sledovanie a stanovenie rizikových látok v potravinárskych a environmentálnych vzorkách s využitím pokročilých materiálov** | ECOMET | Ing. Jozef Sochr, PhD. | FCHPT-FEI | 5 000 € | 1,33 |
| **3-4** | **Zdravotnícke zariadenia a hudobné festivaly ako bodové zdroje mikropolutantov v povrchových vodách a možnosti ich účinného odstraňovania** | DRUGPOL | Ing. Marianna Czölderová, PhD. | FCHPT-FEI-SvF | 5 000 € | 1,67 |
| **3-4** | **Optimalizácia v mikrogride** | OMGrid | Ing. Marek Lóderer | FIIT-FEI | 5 000 € | 1,67 |
| **5-7** | **Využitie hlboko eutektických rozpúšťadiel pri úprave vlákien a ichrecyklácia** | FIBDES | Ing. Veronika Majová | FCHPT-SjF | 3 500 € | 2,00 |
| **5-7** | **Kapsulácia elektrochemicky pripravovaných ekologických oxidačných činidiel - železanov a ich následná aplikácia do znečistených vôd**  | ElCapFe | Ing. Emília Kubiňáková, PhD. | FCHPT-SjF | 5 000 € | 2,00 |
| **5-7** | **Diagnostika srdcových chorôb v reálnom čase pomocou neurónových sietí** | HD-NN | Ing. Miroslav Novota | FEI-FCHPT | 7 000 € | 2,00 |
| **8-9** | **Výskum beztavivového spájkovania kovokeramických kompozitov s využitím ultrazvukovej energie**  | KOMPOZIT | Igor Kostolný, Ing. PhD. | MTF-FEI | 5 000 € | 2,33 |
| **8-9** | **Mikroplasty vo vodách Slovenska monitoring a možnosti použitia inovatívnych postupov na ich odstránenie**  | MiSlo | Ing. Anna Grenčíková | FCHPT-FEI | 5 000 € | 2,33 |

 **Projekty Grantovej schémy na podporu excelentných tímov mladých výskumníkov - 2019 - nefinancované**

|  |  |  |  |  |  |  |
| --- | --- | --- | --- | --- | --- | --- |
| **P.č.** | **NÁZOV PROJEKTU** | **AKRONYM** | **ZODPOVEDNÝ RIEŠITEĽ** | **Fakulty** | **Navrhované finacovanie** | **Hodnotenie** |
| **10-11** | **Magneticky aktívne koordinačné zlúčeniny s aplikačným potenciálom** | **MAKZAP** | Ing. Lukáš Pogány, PhD. | FCHPT-SvF | 5 000 € | 2,67 |
| **10-11** | **Rozvíjanie potenciálu vedľajších produktov lesa: Optimalizácia podmienok superkritickej extrakcie s použitím CO2 a zrýchlenej extrakcie rozpúšťadlom.** | **FOR-DOE** | Ing. Petra Strižincová | FCHPT-MTF | 3 500 € | 2,67 |
| **12** | **Robotický seniorský asistent** | RSA | Ing. Michal Dzurilla, PhD. | SjF | 4 000 € | 3,00 |
| **13-15** | **Predikcie neočakávaných udalostí v rámci systémov riadenia procesov s využitím metód umelej inteligencie** | **PEAM** | Martin Németh, Ing. PhD. | MTF-SjF | 5 000 € | 3,00 |
| **13-15** | **Analýza vplyvu mechanického zaťaženia vysokoteplotných supravodivých pások na degradáciu ich elektrických vlastností** | **REBCO-MECH** | Štefan Vrtiel, Ing. | MTF-FEI | 5 000 € | 3,00 |
| **13-15** | **Návrh a realizácia logického autonómneho riadenia železničnej prevádzky** | ARZP | Ing. Marek Gašparík, PhD. | SjF | 4 300 € | 3,33 |
| **16** | **Energeticky efektívne riadenie parných turbín** | **ECT** | Ing. Peter Bakaráč | FCHPT-SjF | 4 000 € | 3,33 |
| **17** | **Získanie dynamických vlastností gumo-kovových uložení elektrického hnacieho mechanizmu motorových vozidiel** | ZDVGKUEHMMV | Ing. Tomáš Milesich, PhD. | SjF | 5 000 € | 3,67 |
| **18-19** | **Predikcie srdcových arytmií na základe dát z EKG a iných pridružených vyšetrení s využitím metód umelej inteligencie** | **PAURY** | Andrea Némethová, Ing. PhD. | MTF-FEI | 7 000 € | 4,00 |
| **18-19** | **Výskum pokročilých keramických materiálov pripravených pomocou aditívnej výroby a kontroly geometrických charakteristík a tolerancií priemyselnou počitačovou tomografiou** | **POKET3D** | Ján Milde, Ing. PhD. | MTF-FCHPT | 5 000 € | 4,00 |